Campbell nektes Old Trafford-kamp
ARTIKKELEN ER OVER 19 ÅR GAMMEL Det var ønsket at Tottenham- og den engelske landslagsstopperen Campbell skulle spille på et sammensatt lag, blant annet bestående av den tidligere United-stjernen Eric Cantona. Slik vil det ikke gå. Den offisielle grunnen til at Campbell ikke får spille, er at han skal trenes opp igjen etter skade. Han skal blant annet spille reservekamp lørdag, og trolig i ligacupen tirsdag. Ville blitt bråk Men det er ingen tvil om at Tottenham-fansen ville laget furore dersom deres kaptein reiste til Manchester og spilte en hederskamp for laget som ryktes å prøve å kjøpe ham. Det har de siste dagene vært spekulert i at Campbell kan være på vei til Manchester United, og Ole Gunnar Solskjær og 190 millioner kroner den andre veien. Torsdag gikk imidlertid Spurs-direktør David Pleat ut og dementerte ryktene om at de skal være villig til å sende Campbell nordover for å få Solskjær sørover. To mål Tottenham håper Campbell er klar til kampen mot nettopp Manchester United på White Hart Lane 23 oktober. I det tilsvarende oppgjøret forrige sesong scoret Campbell to mål, og sluttresultatet ble 2-2.
Tottenham har nektet å frigjøre Sol Campbell til Alex Fergusons testimonial-kamp på Old Trafford mandag.